**ประเภทของการถือศีลอด**

أقسام الصيام

< تايلاندي**ไทย** – Thai - >



**มุฮัมมัด บิน ศอลิหฺ อัล-อุษัยมีน**

محمد بن صالح العثيمين

🙠🙣

ผู้แปล: อัสรัน นิยมเดชา

ผู้ตรวจทาน: ซุฟอัม อุษมาน

**ترجمة: عصران نيومديشا**

**مراجعة: صافي عثمان**

**ประเภทของการถือศีลอด**

**คำถามที่ 128:**

ท่านชัยคฺครับ อยากทราบว่าการถือศีลอดมีกี่ประเภท อะไรบ้าง ?

**คำตอบ:**

การถือศีลอดแบ่งออกเป็นสองประเภทดังนี้

**1. ประเภทที่เป็นวาญิบ** โดยอาจเป็นวาญิบแบบมีสาเหตุ เช่น การถือศีลอดที่เป็นกัฟฟาเราะฮฺ หรือการถือศีลอดตามที่ได้บนไว้ (นะซัรฺ)

หรืออาจเป็นวาญิบโดยไม่มีสาเหตุ เช่น การถือศีลอดในเดือนเราะมะฎอน ซึ่งเป็นวาญิบด้วยคำสั่งใช้ของศาสนาโดยปราศจากสาเหตุภายนอกที่เป็นการกระทำของมนุษย์

**2. ประเภทที่ไม่วาญิบ** ซึ่งอาจมีลักษณะเจาะจง (มุอัยยัน) หรือไม่เจาะจง (มุฏลัก)

ตัวอย่างกรณีที่มีลักษณะเจาะจง ก็เช่นการถือศีลอดในวันจันทร์และวันพฤหัสบดี

ส่วนกรณีที่ไม่เจาะจง ก็เช่นการถือศีลอดวันใดวันหนึ่งในรอบปียกเว้นหากมีตัวบทห้ามไว้ เช่น การเจาะจงถือศีลอดในวันศุกร์เพียงวันเดียวซึ่งไม่อนุญาตให้กระทำ เว้นแต่จะถือศีลอดอย่างน้อยหนึ่งวันก่อนหน้า (พฤหัสบดี) หรือหนึ่งวันหลังจากนั้น (เสาร์) ร่วมด้วย

หรือกรณีที่มีตัวบทห้ามมิให้ถือศีลอดในวันอีดทั้งสอง ตลอดจนช่วงวันตัชรีก ยกเว้นผู้ประกอบพิธีหัจญ์แบบกิรอนและแบบตะมัตตุอฺซึ่งไม่ได้จัดเตรียมปศุสัตว์สำหรับเชือดพลี ก็ให้ถือศีลอดในช่วงวันตัชรีกแทนสามวันในช่วงหัจญ์ได้็น็้

